Modulua
Edukiak
Aurkibidea 🔎︎

# Taula-kontrolei buruzko aholku bereziak

Taula-kontrol bat defini daiteke erregistroak nahi bezala bistaratzeko. Laburbilduz, datuak datu-baseko inprimaki batean bezala bistaratzeko edo editatzeko, datu-eremuak defini daitezke.

Ondorengo eremuok erabil daitezke taula-kontroletan: testua, data, ordua eta moneta-eremua, zenbakizko eremua, eremu maskaratua, kontrol-laukia eta konbinazio-koadroa. Data/ordu eremu konbinatuetan, bi zutabe sortzen dira automatikoki.

Hautatutako lerro kopurua, hautatutako lerrorik badago, parentesi artean agertuko da erregistro kopuru osoaren ondoren.

Taula-kontrolean zutabeak txertatzeko, egin klik zutabe-tituluetan eta ireki laster-menua. Komando hauek dituzu erabilgarri:

## Txertatu zutabea

Datu-eremu bat hautatzeko azpimenu bat irekitzen du eta taula-kontrolean txertatzen du.

Konfiguratu taula-kontrola arrastatuz eta jareginez: Ireki datu-iturburuen arakatzailea eta arrastatu nahi dituzun eremuak datu-iturburuen arakatzailetik taula-kontrolaren zutabe-izenburura. Aurrez konfiguratutako zutabe bat sortu da.

## Ordeztu honekin

Taula-kontrolean hautatutako datu-eremua ordeztuko duen datu-eremua hautatzeko azpimenua irekitzen du.

## Ezabatu zutabea

Unean hautatutako zutabea ezabatzen du.

## Zutabea

Hautatutako zutabearen propietateen elkarrizketa-koadroa irekitzen du.

## Ezkutatu zutabeak

Hautatutako zutabea ezkutatzen du. Propietateak ez dira aldatzen.

## Erakutsi zutabeak

Hautatutako zutabeak berriro ikusteko azpimenua irekitzen du. Zutabe bat erakusteko soilik, egin klik zutabe-izenean. Ezkutatutako lehen 16 zutabeak soilik ikus ditzakezu. Ezkutatutako zutabe gehiago badaude, Erakutsi zutabeak elkarrizketa-koadroa irekitzeko hautatuGehiago komandoa.

### Gehiago

Erakutsi zutabeak elkarrizketa-koadroa irekitzen du.

Erakutsi zutabeak elkarrizketa-koadroan, erakutsiko diren zutabeak hauta daitezke. Eutsi sakatuta Shift edo ⌘Ctrl
tekla sarrera bat baino gehiago hautatzeko.

### Denak

Zutabe guztiak erakusteko, egin klik Denak botoian.

## Taula-kontrola teklatuaren bidez kontrolatu soilik

Teklatua zure dokumentuko kontrol batetik bestera igarotzeko soilik erabiltzen baduzu, beste kontrol mota batzuekin desberdintasun bat dagoela ikusiko duzu: Tab teklak ez du kurtsorea hurrengo kontrolera mugitzen, baizik eta taula-kontroleko hurrengo zutabera. Sakatu ⌘Ctrl
+Tab hurrengo kontrolera mugitzeko, edo sakatu Shift+⌘Ctrl
+Tab aurreko kontrolera mugitzeko.

### Taula-kontrolen teklatua soilik editatze modu berezian sartzeko:

Inprimaki-dokumentuak diseinu moduan egon behar du.

1. Sakatu ⌘Ctrl
   +F6 dokumentua hautatzeko.

2. Lehenengo kontrola hautatzeko sakatu Shift+F4. Taula-kontrola ez bada lehenengo kontrola, sakatu Tab hautatu arte.

3. Sakatu sartu, edizio modura sartzeko. Heldulekuak kontrol-ertza baino urrunago agertzen dira.

4. Editatze moduan, editatze moduaren laster-menua ireki daiteke Shift+F10 sakatuz.

5. Zutabeak editatu nahi badituzu, sakatu Shift+zuriunea zutabearen edizio-moduan sartzeko. Orain, zutabeen ordena aldatu dezakezu ⌘Ctrl
   +gezi-teklak erabilita. Del teklak uneko zutabea ezabatuko du.

6. Editatze modutik irteteko sakatu Escape tekla.